დებადჷ კრეტას, ნამუთ თიმ პერიოდის ვენეციაშ რესპუბლიკაშ ნორთი რდჷ. 26 წანაშ ხანს ვენეციაშა გეგნორთჷ ოგურაფუშა, მუთ თიმ ხანო რჩქვაელობური მოლინა რდჷ ბერძენი ქომოლკოჩეფშო, ნამუეფსჷთ უჯგუში გონათუაშ მეღება ოკოდესჷნ. 1570 წანას თიქ რომშა გეგნორთჷ, სოდე სახელოსნოს გჷთმონწყუნს დო ნახანდეფიშ თელ სერიას აკმოქიმინუნს. იტალიას რინაშ პერიოდის გოფაჩუ ელ გრეკოქ მუში სტილი ვენეციური რენესანსიშ მანიერიზმიშ ელემენტეფით. 1577 წანას თიქ ტოლედოშა, ესპანეთიშა, გჷნორთჷ, სოდე თელარაშ ბოლოშახ სკიდუ. ზუსტას ტოლედოს აკოქიმინ თიქ მუშ საუჯგუშო ნახანდეფი.